Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 329/13/8802	Košice I, 11.7.2014
EEČ : 2-63-270-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 11.7.2014, spisová značka 1 Pv 329/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach dňa 01.06.2013 v čase od 23.48 hod. do 01.30 hod. dňa 02.06.2013 v Tesco Extra na ul. Trolejbusovej č. 1 sa počas nakupovania na predajnej ploche zmocnila na oddelení textilu sponky do vlasov, ktorú si dala do vlasov a náušníc, ktoré držala v ruke a potom ich schovala do rukáva, na oddelení drogérie poškodila balenie hygienických vreckoviek a následne prešla cez pokladničnú zónu bez zaplatenia, čím takto pre Tesco Stores SR, s.r.o., Kamenné nám. 1/A, XXXXX spôsobila škodu vo výške 5,19 €, pričom takéhoto konania sa dopustila aj napriek tomu, že bola za taký čin postihnutá v blokovom konaní na mieste hliadkou OO PZ XXXXX-XXXXX zo dňa 19.03.2013 č. 18012272 za priestupok proti majetku, právoplatný dňa 19.03.2013

Uznesením prokurátora Okresnej prokuratúry XXXXX I zo dňa 11.7.2014, spisová značka 1 Pv 329/13/8802, bola určená obvinenej skúšobná doba v trvaní 12 mesiacov.
Odôvodnenie:
	XXXXX prokuratúry XXXXX I uznesením zo dňa 02.06.2013 sp. zn. 1 Pv 329/13, podľa § 216 ods. 1 Trestného poriadku podmienečne zastavil trestné stíhanie proti obvinenej XXXXX za prečin krádeže podľa § 212 ods. 2 písm. f / Trestného zákona, ktorého sa dopustila tak, že v Košiciach dňa 01.06.2013 v čase od 23.48 hod. do 01.30 hod. dňa 02.06.2013 v Tesco Extra na ul. Trolejbusovej č. 1 sa počas nakupovania na predajnej ploche zmocnila na oddelení textilu sponky do vlasov, ktorú si dala do vlasov a náušníc, ktoré držala v ruke a potom ich schovala do rukáva, na oddelení drogérie poškodila balenie hygienických vreckoviek a následne prešla cez pokladničnú zónu bez zaplatenia, čím takto pre Tesco Stores SR, s.r.o., Kamenné nám. 1/A, XXXXX spôsobila škodu vo výške 5,19 €, pričom takéhoto konania sa dopustila aj napriek tomu, že bola za taký čin postihnutá v blokovom konaní na mieste hliadkou OO PZ XXXXX-XXXXX zo dňa 19.03.2013 č. 18012272 za priestupok proti majetku, právoplatný dňa 19.03.2013.

	Podľa § 216 ods. 2 Trestného poriadku bola obvinenej určená skúšobná doba v trvaní 12 / dvanásť / mesiacov.

	Uznesenie o podmienečnom zastavení trestného stíhania nadobudlo právoplatnosť dňa 11.06.2013, teda skúšobná doba plynula od dňa 12.06.2013 do 11.06.2014.

	V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po skončení skúšobnej doby bol vyžiadaný odpis z registra trestov, charakteristika z Obvodného úradu XXXXX, odbor všeobecnej vnútornej správy, podľa miesta trvalého bydliska obvinenej ako aj správa ohľadne toho, či sa voči obvinenej nevedie trestné stíhanie za skutok, ktorého by sa mala dopustiť v skúšobnej dobe podmienečného zastavenia trestného stíhania.
  
	Zo správ vyplýva, že obvinená nebola riešená priestupkovo, nevedie sa voči nej trestne stíhanie a nebola ani odsúdená v priebehu plynutia skúšobnej podmienečného zastavenia trestného stíhania.

	Na  základe  týchto materiálov bolo preukázané, že obvinená počas skúšobnej doby podmienečného zastavenia trestného stíhania viedla riadny život a nedopustila sa trestnej činnosti, čím splnila podmienky na vydanie rozhodnutia o osvedčení sa.

Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na Okresnú prokuratúru XXXXX I.                     Sťažnosť má odkladný účinok. Právoplatnosťou   tohto   uznesenia   nastávajú   účinky  zastavenia  trestného stíhania. / § 217 ods. 4 Tr. poriadku, § 9 ods. 1 písm. e / Tr. poriadku / . 

Mgr. Jozef Stanko
prokurátor